सूने मकान से चोर 3 लाख का माल और दस्तावेज ले गए
प्रीमियम पार्क कॉलोनी में एक सूने मकान में घुसे चोर तीन लाख का माल चुराने के साथ ही महत्वपूर्ण दस्तावेज भी ले गए। कॉलोनी में लगे सीसीटीवी फुटेज में 4 आरोपी नजर आए हैं।
बाणगंगा पुलिस के मुताबिक वारदात शनिवार देर रात को सुनील पाल के घर हुई। वे किसी काम से बाहर गए थे। लौटे तो दरवाजे का नकूचा टूटा था। सामान बिखरा था। चोर कपड़े, जेवरात, 25 हजार नकदी सहित करीब 3 लाख का माल चुरा ले गए। परिवार 6 फरवरी को इस मकान में रहने आया था। कॉलोनी में लगे सीसीटीवी कैमरे में रात करीब तीन बजे चार आरोपी नजर आए। आरोपियों की उम्र 25 से 40 साल के बीच होगी। विधायक राजेश सोनकर भी मौके पर पहुंचे। एफएसएल टीम ने घटना स्थल की जांच की। पुलिस चोरों की तलाश कर रही है।
hin_Deva hin_Deva hin_Deva